स्टेज दे कलाकारें गी नमीं रोशनी मिली। उनें समझेआ जे हून स्टेजे दे भारे-भारे पड़दे विंग ते बक्स सीन ते कन्नै गै ज़रक ज़रक पुशाकां हुन कम्म नेईं दिन्दियां। हून लोकें गी शैह्‌नशाहें ते राजें-नवाबें दे जीवन दे चरित्र नेई भान्दे। हून उनें गी ओ खेड चंगे लगदे न जिंदे कन्ने देस गी संवारने दी प्रेरणा मिलै। जिंदे कन्ने उन्दी जिंदगी दे मसले हल्ल बी होई सक्कन। ते जिंदे कन्नै उन्नती करदे होई मुलखे कन्नै अपने मुलखै गी चलाने दा ढंग सुच्झै।